ΓΡΑΠΤΗ ΕΡΩΤΗΣΗ E-0151/01

υποβολή: Konstantinos Hatzidakis (PPE-DE) προς την Επιτροπή

(31 Ιανουαρίου 2001)

Θέμα: Το σύνδρομο της Οικονομικής Θέσης

Το λεγόμενο σύνδρομο της οικονομικής θέσης ήρθε πρόσφατα στο προσκήνιο όταν μια νεαρά Βρετανίδα πέθανε στο αεροδρόμιο του Λονδίνου αμέσως μετά την πτήση της από το Σίδνεϊ. Σύμφωνα με ιατρικές μελέτες που δόθηκαν στη δημοσιότητα, τουλάχιστον 25 άτομα έχασαν τη ζωή τους τα τελευταία 8 χρόνια από αυτό το σύνδρομο που παρατηρείται ύστερα από πολύωρα αεροπορικά ταξίδια. Τα αίτια των θανάτων αυτών εντοπίζονται κυρίως στο σχηματισμό θρόμβων στο αίμα, που πιστεύεται ότι προκαλούνται από την πολύωρη ακινησία. Το Βρετανικό Κοινοβούλιο έχει ήδη εκδώσει οδηγία με την οποία οι αεροπορικές εταιρείεςποχρεούνται να προειδοποιούν τους επιβάτες για τον κίνδυνο σχηματισμού θρόμβων στο αίμα.

Ποια είναι η πληροφόρηση που έχει η Επιτροπή για το ζήτημα αυτό και τι προτίθεται η ίδια να πράξει προκειμένου να αποφευχθούν τέτοια περιστατικά στο μέλλον;

Κοινή απάντηση του κ. de Palacio εξ ονόματος της Επιτροπής στις γραπτές ερωτήσεις E-0151/01, E-0155/01, E-0191/01, E-0233/01, E-0349/01 και P-0353/01

(15 Μαρτίου 2001)

Η Επιτροπή γνωρίζει τις πρόσφατες εκθέσεις και εξελίξεις στον τομέα της βαθειάς φλεβικής θρόμβωσης (DVT) και τις επικρατούσες στις καμπίνες των αεροσκαφών συνθήκες, λαμβάνει δε σοβαράπόψη τις εκφρασθείσες ανησυχίες των επιβατών. Η Επιτροπή εξέτασε διάφορες εκθέσεις, ειδικότερα δε αυτήν της Select Committee on Science and Technology της Βουλής των Λόρδων.

Μετά από μια προκαταρκτική αξιολόγηση, η Επιτροπή δεν βρήκε ουσιαστική βάση σε έντονα διατυπωθέντα παράπονα σχετικά με τους κινδύνους τηςγείας κατά τη διάρκεια των αεροπορικών πτήσεων. Ωστόσο, παίρνει πολύ σοβαράπόψη τους κινδύνους για την ανθρώπινηγεία, ειδικότερα αυτούς της DVT, και κατά μείζονα λόγο αφού τα διατιθέμενα στοιχεία είναι περιορισμένα σε σχέση με τη συχνότητα των εκφραζομένων παραπόνων.

Κατά συνέπεια, ως πρώτο μέτρο, η Επιτροπή διαβιβάζει επιστολή στους προέδρους της Ένωσης Ευρωπαϊκών Αερομεταφορέων, την European Regions Airlines Association και την International Air Carrier Association, ζητώντας από τα μέλη τους να λάβουν τα δέοντα προφυλακτικά μέτρα στο θέμα της DVT. Στην επιστολή αυτή, ζητείται από τις αεροπορικές εταιρείες να ενεργήσουν γρήγορα ώστε να ελαχιστοποιηθούν οι κίνδυνοι, με την ενημέρωση των επιβατών κατά την κράτηση ή την παραγγελία των εισιτηρίων τους, σχετικά με τους κινδύνους, τους παράγοντες που προδιαθέτουν σε αυτήν και τα προληπτικά μέτρα που πρέπει να λαμβάνουν πριν από μεγάλης διάρκειας πτήσεις και μόλις επιβιβαστούν στο αεροσκάφος, παρέχουν οδηγίες για το τί χρειάζεται ώστε να ελαχιστοποιείται ο κίνδυνος θρομβώσεων.

Ορισμένες αεροπορικές εταιρείες εγκαινίασαν ήδη, με δική τους πρωτοβουλία, την παροχή προειδοποιήσεων πριν από την επιβίβαση και/ή συμβουλών κατά την πτήση (εγχειρίδια, βίντεο, φυλλάδια πτήσεων), στις οποίες παρουσιάζονται οι συνιστώμενες σχετικά ασκήσεις που συνιστώνται και η ορθή συμπεριφορά που πρέπει ναιοθετείται, κ.λπ.).

Το επόμενο βήμα είναι να ληφθούν σχετικές αξιολογήσεις των κινδύνων για τηνγεία. Η Επιτροπή θα συγκροτήσει, το συντομότερο, ομάδες εμπειρογνωμόνων, σχετικά με τους κινδύνους των θρομβώσεων και με άλλα θέματα ποιότητας της ατμόσφαιρας και των συνθηκών παραμονής στην καμπίνα του αεροσκάφους. Οι εν λόγω ομάδες εργασίας θα εξετάσουν τα πορίσματα διεξαγομένων ερευνών και θα εκπονήσουν έκθεση σχετικά με τους κινδύνους για τηνγεία, την ανάγκη περαιτέρω ερευνητικών προσπαθειών και τα μέτρα που πρέπει να λάβουν οι διάφοροι παράγοντες οι εμπλεκόμενοι στο ζήτημα.